text: Nu er regionsrådet samlet: Socialdemokratiet fastholder hjemtagelse af ambulancedrift
  26 juli 2016 kl. 14.43
  Region Syddanmark holder netop nu ekstraordinært regionsrådsmøde, og står det til Socialdemokraterne i regionsrådet, så skal ambulancedriften hjemtages.
  Mandag begærede Region Syddanmark ambulanceselskabet Bios konkurs ved Skifteretten i Odense, og tirsdag er regionsrådet så ekstraordinært samlet for at beslutte, hvad der skal ske, hvis skifteretten dekreterer Bios konkurs. Mødet startede klokken 15, og før mødet var Socialdemokratiet i regionsrådet samlet.
   - Det har forstærket mig i, at det rigtige er, at vi tager det her hjem nu, og så sørger for, at der er en stabil og en fremadrettet drift – både til gavn for medarbejderne men især til gavn for borgerne, siger Socialdemokratiets Jørn Lehmann Petersen til TV SYD umiddelbart før mødet.
  TV SYD følger mødet, og der vil være meget mere om sagen i TV SYDs nyhedsudsendelser.
  
  